കിടങ്ങറകെ.സി. പാലം അടിയന്തരമായി പുനര്നിര്മിക്കുമെന്ന് ജലവിഭവ മന്ത്രി മങ്കൊമ്ബ് : ആലപ്പുഴചങ്ങനാശേരി, ദേശീയ ജലപാതയില് ഗതാഗതത്തിനു തടസമായി നില്ക്കുന്ന കിടങ്ങറ കെസി പാലം അടിയന്തരമായി പുനര്നിര്മിക്കുമെന്നു ജല വിഭവ മന്ത്രി റോഷി അഗസ്റ്റിന് പറഞ്ഞു. കുട്ടനാട്ടില് ജലനിരപ്പുയരുന്ന സാഹചര്യം കണക്കിലെടുത്തു കെ.സി പാലവും, അനുബന്ധ സ്ഥലങ്ങളും മന്ത്രി സന്ദര്ശിക്കുകയായിരുന്നു അദ്ദേഹം. പ്രളയകാലത്തു കുട്ടനാട്ടിലെ നല്ലൊരു ശതമാനം പ്രദേശത്തെ ജനങ്ങളും ചങ്ങനാശേരി ഭാഗത്തേയ്ക്കാണ് പലായനം ചെയ്യുന്നത്. റോഡുകള് വെള്ളത്തിലാകുന്നതോടെ ജലഗതാഗതം മാത്രമാണ് ഇക്കാലയളവില് ഏക ആശ്രയം. എന്നാല് ഉയരം കുറഞ്ഞ പാലത്തിനടിയില് കൂടി ബോട്ടുകള്ക്കു കടന്നുപോകാനാകില്ല. പാലം ഇടുങ്ങിയതായതിനാല് ഇവിടെ ശക്തമായ ഒഴുക്കുമുണ്ടാകുന്നത് പതിവാണ്. നിലവില് പാലത്തിനപ്പുറവും, ഇപ്പുറവുമായിട്ടായി രണ്ടു ബോട്ടുകളെ ആശ്രയിച്ചാണ് ജനങ്ങള് യാത്ര ചെയ്യുന്നത്. എന്നാല് ഇതു മൂലം മണിക്കൂറുകളോളം യാത്രയ്ക്കായി ജനം കാത്തുനില്ക്കേണ്ട സാഹചര്യമാണുള്ളത്. ദുരിത യാത്രയ്ക്കു പരാഹരമായി പാലം പൊളിച്ചു ഉയരത്തില് നിര്മിക്കണമെന്ന ആവശ്യത്തിനു വര്ഷങ്ങളുടെ പഴക്കമുണ്ട്. വീണ്ടുമൊരു പ്രളയത്തിലേക്കു കുട്ടനാട് നീങ്ങുന്നുവെന്ന സാഹചര്യത്തില് ആവശ്യം വീണ്ടും ശക്തമായതോടെയാണ് മന്ത്രിയുടെ സന്ദര്ശനം. ജോബ് മൈക്കിള് എംഎല്എ, കേരളാ കോണ്ഗ്രസ്എം കുട്ടനാട് നിയോജക മണ്ഡലം പ്രസിഡന്റ് ജോണി പത്രോസ്, ഷിബു ലുക്കോസ്, എം.വി. മനോജ്, ആര്. സുഭാഷ് എന്നിവരും മന്ത്രിയെ അനുഗമിച്ചു.